[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000009", "text": "Tudalen Saesneg, Mathemateg a Digidol"}, {"text_idx": "#000014", "text": "Mae\u2019r papur gwybodaeth hwn yn cyflwyno dadansoddiad o ystadegau marchnad lafur y Swyddfa Ystadegau Gwladol (ONS) ar gyfer Cymru, a gyhoeddwyd fore 16 Mehefin 2020. Mae\u2019r data yn cynnwys y nifer yn hawlio budd-daliadau hyd at fis Mai 2020 a\u2019r ffigurau cyflogaeth ar gyfer y cyfnod Chwefror \u2013 Ebrill 2020."}, {"text_idx": "#000015", "text": "Mae\u2019r argyfwng coronafeirws wedi sbarduno\u2019r cynnydd mwyaf erioed yn nifer hawlwyr diweithdra yng Nghymru."}, {"text_idx": "#000016", "text": "Mae nifer yr hawlwyr yng Nghymru wedi bron ddyblu mewn dim ond dau fis, gan gynyddu o 60,265 ym mis Mawrth i 118,600 ym mis Mai."}, {"text_idx": "#000018", "text": "Mae nifer yr hawlwyr eisoes yn uwch na\u2019r lefelau a gyrhaeddwyd yn y dirwasgiad diwethaf yn dilyn yr argyfwng ariannol byd-eang, ac mae\u2019n awr ar ei lefel uchaf ers mis Awst 1994."}, {"text_idx": "#000019", "text": "Ffigur 2 \u2013 lefelau nifer hawlwyr yn o\u0302l i lefelau dechrau\u2019r 1990au"}, {"text_idx": "#000020", "text": "Bu\u2019r cynnydd yn nifer yr hawlwyr yn neilltuol o gyflym ymysg dynion, gan godi rhwng 104% rhwng mis Mawrth a mis Mai, o gymharu a\u0302 86% ymysg menywod."}, {"text_idx": "#000021", "text": "Roedd y cynnydd yn nifer yr hawlwyr yng Nghymru o 97% yn is nag yn Lloegr (114%) a Gogledd Iwerddon (112%) ond yn uwch na\u2019r hyn a welwyd yn yr Alban (88%)."}, {"text_idx": "#000022", "text": "Cymru\u2019n wynebu \u2018ail don\u2019 o ddiweithdra wrth i\u2019r cynllun ffyrlo ddod i ben"}, {"text_idx": "#000023", "text": "Byddai\u2019r cynnydd mewn diweithdra wedi bod yn llawer mwy oni bai am y Cynllun Cadw Swyddi drwy Gyfnod y Coronafeirws. Dan y cynllun, mae Llywodraeth y Deyrnas Unedig yn talu 80% am gost cyflogau ar gyfer gweithwyr ffyrlo, hyd at \u00a32,500 y mis."}, {"text_idx": "#000024", "text": "Ar draws Cymru roedd 316,500 o weithwyr ffyrlo erbyn diwedd mis Mai.ii"}, {"text_idx": "#000025", "text": "O fis Awst, bydd angen i gyflogwyr dalu rhai o gostau cyflog gweithwyr ffyrlo ac mae\u2019r cynllun i ddod i ben erbyn diwedd mis Hydref. O gofio am y gofynion parhaus am ymbellhau cymdeithasol, a newidiadau mewn ymddygiad defnyddwyr, mae\u2019n debyg y bydd cyfran sylweddol o\u2019r gweithwyr hyn yn methu dychwelyd i\u2019w swyddi blaenorol. Gallai hyn arwain at ail don o ddiweithdra yn yr hydref."}, {"text_idx": "#000026", "text": "Cynnydd mawr mewn diweithdra ieuenctid yn arwain at bryderon am \u2018genhedlaeth pandemig\u2019"}, {"text_idx": "#000027", "text": "Mae arwyddion o gynnydd mawr mewn diweithdra ieuenctid yng Nghymru."}, {"text_idx": "#000028", "text": "Cynyddodd nifer hawlwyr rhai 16 \u2013 24 oed gan 90% mewn dau fis, o 13,325 ym mis Mawrth i 25,210 ym mis Mai."}, {"text_idx": "#000029", "text": "Mae hyn yn gonsyrn neilltuol, oherwydd yr effaith \u2018creithio\u2019 hirdymor y gall ei gael ar ragolygon cyflogaeth ac enillion pobl ifanc. Rydym mewn risg o weld \u2018cenhedlaeth pandemig\u2019\ngyda\u2019r ymyriad ar eu haddysg a rhagolygon gwaelach yn y farchnad lafur yn effeithio arnynt."}, {"text_idx": "#000031", "text": "Collwyd mwy o swyddi mewn ardaloedd gyda diweithdra uwch cyn yr argyfwng"}, {"text_idx": "#000032", "text": "Cafodd yr argyfwng coronafeirws effaith anwastad ar draws Cymru ac mae mewn perygl o ddyfnhau anghydraddoldeb sydd eisoes yn bodoli."}, {"text_idx": "#000033", "text": "Fel y dengys ffigur 3 islaw, collod ardaloedd gyda lefelau uwch o ddiweithdra hawlwyr yn mynd i\u2019r argyfwng fwy o swyddi fel canlyniad i\u2019r argyfwng. Cynyddodd nifer yr hawlwyr gan 3.3 pwynt canran yng Nghasnewydd a Sir Ddinbych a 3.6 pwynt canran yng Nghonwy a Merthyr Tudful o gymharu a\u0302 dim ond 2.5 pwynt canran yn Sir Fynwy."}, {"text_idx": "#000034", "text": "Ffigur 3: Cynnydd mewn diweithdra yn o\u0302l awdurdod yn o\u0302l diweithdra cyn yr argyfwng"}, {"text_idx": "#000035", "text": "i Mae data swyddogol yr ONS ar gyflogaeth a diweithdra yn cwmpasu\u2019r cyfnod Chwefror \u2013 Ebrill 2020. Nid\nyw hyn hyd yma yn dangos effaith y pandemig Coronafeirws, gan na fu newid mewn cyflogaeth ers y\nchwarter blaenorol, ac mae diweithdra wedi gostwng gan 0.3%. Mae\u2019r nifer hawlwyr yn darparu data mwy\ncyfredol, hyd at fis Mai 2020. Mae\u2019r nifer hawlwyr yn fesur o\u2019r nifer o bobl sy\u2019n hawlio budd-daliadau, yn\nbennaf am y rheswm o fod yn ddiweithdra, yn seiliedig ar ddata gweinyddol o\u2019r system budd-daliadau.\niii L&W, Emergency Exit: Howe we get Britain back to work"}, {"text_idx": "#000036", "text": "Rydym angen Cynllun am Swyddi i wrthdroi\u2019r cynnydd mewn diweithdra a chael Cymru yn o\u0302l i\u2019r gwaith"}, {"text_idx": "#000037", "text": "Cynyddu rhaglenni presennol, tebyg i Twf Swyddi Cymru a React, i gefnogi pobl yn o\u0302l i\u2019r gwaith. Dylai hyn gynnwys ehangiad sylweddol o gefnogaeth ar gyfer y degau o filoedd o weithwyr ffyrlo yng Nghymru sydd mewn risg o golli eu swyddi.\nCyflwyno cynlluniau buddsoddiad hirdymor a chymhellion i greu swyddi gyda chynlluniau parod-i-fynd a chyfoethog mewn swyddi.\nGwarant Ieuenctid i atal cynnydd mewn diweithdra ieuenctid hirdymor, drwy ddarparu prentisiaeth, swydd neu le hyfforddiant i bob person ifanc."}, {"text_idx": "#000038", "text": "Wnaethoch chi ganfod yr hyn roeddech yn edrych amdano\nSut fedren ni fod wedi gwella\u2019r dudalen yma?"}]